Projektas

MAISTO PRODUKTŲ „ŽUVIS IR ŽUVIES GAMINIAI“ VIEŠOJO PIRKIMO-PARDAVIMO SUTARTIS NR._______/_________

20__ m. __________  __ d.
                (sudarymo data)
_______________
(sudarymo vieta)

___________, įstaigos kodas ________, atstovaujama (-as) ____________, veikiančio (-ios) pagal ________, toliau vadinamas Pirkėjas ir 
__________, įmonės kodas ______________, atstovaujama (-as) ___________, veikiančio (-ios) pagal _______________________________, toliau vadinama Tiekėjas, 
toliau kartu vadinamos Šalimis, o atskirai – Šalimi, sudarė šią Maisto produktų „Žuvis ir žuvies gaminiai“ viešojo pirkimo-pardavimo sutartį (toliau – Sutartis). 

1. SUTARTIES DALYKAS

0. Tiekėjas įsipareigoja pristatyti ir perduoti Pirkėjui nuosavybės teise maisto produktus „Žuvis ir žuvies gaminiai“[footnoteRef:1] - _____ (toliau – Prekės), kurių tikslūs pavadinimai, preliminarūs kiekiai, kokybė ir techninės charakteristikos yra nurodytos Maisto produktų „Žuvis ir žuvies gaminiai“ techninėje specifikacijoje (Sutarties 1 priedas), o Pirkėjas įsipareigoja priimti kokybiškas Prekes ir sumokėti už jas Prekių žiniaraštyje (Sutarties 2 priedas) nurodytais įkainiais Sutartyje nurodyta tvarka. [1:  Įrašomas laimėtos (-ų) pirkimo objekto dalies (-ių) pavadinimas (-ai):  
1 pirkimo objekto dalis – Ledjūrio menkės filė nuopjovos;
2 pirkimo objekto dalis – Silpnai sūdyta silkių filė.
       ] 

1.2. Nuosavybės teisė į Prekes Pirkėjui pereina pasirašius Prekių perdavimo-priėmimo aktą ar kitą Prekių perdavimą-priėmimą patvirtinantį dokumentą, pvz. sąskaitą faktūrą (toliau – Prekių perdavimą-priėmimą patvirtinantis dokumentas). Pirkėjas pasirašo Prekių perdavimą-priėmimą patvirtinantį dokumentą, jei visos Prekės atitinka Sutartyje nustatytus reikalavimus, yra tinkamai pristatytos bei įvykdyti kiti Sutartyje nustatyti Tiekėjo įsipareigojimai.
1.3. Pirkėjas gali įsigyti Sutarties 1 priede nenurodytų, tačiau su pirkimo objektu susijusių, prekių neviršijant 10 procentų pradinės Sutarties vertės, nurodytos Sutarties 2.2 papunktyje Už Sutarties 1 priede nenurodytas, tačiau su pirkimo objektu susijusias prekes bus apmokėta ne didesniais nei užsakymo dieną Tiekėjo prekybos vietoje, kataloge ar interneto svetainėje nurodytais galiojančiais šių prekių įkainiais arba, jei tokie įkainiai neskelbiami, Tiekėjo pasiūlytais, konkurencingais ir rinką atitinkančiais įkainiais.

2. SUTARTIES VERTĖ IR ATSISKAITYMO TVARKA

2.1. Sutarčiai taikoma fiksuoto įkainio kainodara.
2.2. Pradinės Sutarties vertė[footnoteRef:2] yra ________ Eur ( _____________________________________) be pridėtinės vertės mokesčio (toliau – PVM). Maksimali Sutarties kaina įskaitant PVM ir visas su Prekių tiekimu susijusias išlaidas _________ Eur  (___________________________________). Prekių įkainiai pateikti Sutarties 2 priede. Tiekėjas neturi teisės reikalauti padengti jokių išlaidų, viršijančių Prekių įkainius.  [2:  Įrašoma laimėtai (-oms)  pirkimo objekto daliai (-ims) skirta planuojamos sudaryti sutarties vertė be PVM] 

2.3. Pirkėjas neįsipareigoja nupirkti viso numatyto Prekių kiekio. Prekės bus užsakomos atskirais užsakymais ir perkamos pagal poreikį, Sutarties 2 priede nurodytais įkainiais, kol bus išpirktos pirkimo objektui skirtos lėšos, nurodytos Sutarties 2.2 papunktyje, bet ne ilgiau kaip 12 (dvylika) mėnesių (Prekių tiekimui).
2.4. Į Prekių įkainius su PVM įeina Prekių įpakavimo, ženklinimo, transportavimo, pristatymo adresu, nurodytu Sutarties 3.1.1 papunktyje, išlaidos ir visos kitos išlaidos bei mokesčiai, susiję su Prekių tiekimu ar keitimu. Prekių atsitiktinio žuvimo ar sugedimo rizika jų transportavimo metu iki kol Prekės perduodamos Pirkėjui, pasirašant Prekių perdavimą-priėmimą patvirtinantį dokumentą, atitenka Tiekėjui.2.5. Išankstinė įmoka (avansas) už Prekes Tiekėjui nemokama. 
2.6. Pradinės Sutarties vertė gali būti perskaičiuojama esant sąlygoms, nurodytoms Sutarties 2.8. papunktyje.
2.7. Pirkėjas už laiku pristatytas kokybiškas Prekes sumoka Tiekėjui per 1mėn. nuo PVM sąskaitos faktūros gavimo dienos, prieš tai pasirašius Prekių perdavimą-priėmimą patvirtinantį dokumentą ir nenurodžius jokių Prekių defektų.
2.8. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių kainų pokytis (k), apskaičiuotas kaip nustatyta 2.8.3 papunktyje, viršija 10 procentų. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo:
2.8.1. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
2.8.2. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.
2.8.3. Nauji įkainiai apskaičiuojami pagal formulę:
[image: ], kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
k – Pagal vartotojų kainų indeksą apskaičiuotas Vartojimo prekių kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
[image: ], (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių indeksas.
Indpradžia – laikotarpio pradžios datos (mėnesio) vartojimo prekių indeksas. 
2.8.4. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo. 
2.8.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų. 
2.8.6. Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas. 

3. ŠALIŲ TEISĖS IR PAREIGOS

3.1. Tiekėjas įsipareigoja:
3.1.1. Pristatyti Prekes per 2 (dvi) darbo dienas nuo užsakymo pateikimo, Šalių sutartu būdu (telefonu, el. paštu, elektronine užsakymo sistema)  _____________________ dienos, adresu A. Mickevičiaus g. 11, Kaunas, darbo dienomis nuo 6.00 val. iki 16.00 val. (penktadieniais nuo 6.00 val. iki 15.00 val.); 
3.1.2. Laiku, kaip nurodyta Sutarties 3.1.1 papunktyje, pristatyti ir perduoti Pirkėjo nurodytiems atsakingiems asmenims Sutarties 1 priede numatytas kokybiškas Prekes, atitinkančias Sutarties 1 priede bei tokios rūšies ir tokio naudojimo laiko Prekėms įprastai keliamus reikalavimus, pasirašant jų perdavimą-priėmimą patvirtinantį dokumentą;
3.1.3. Pirkėjui pareikalavus, pateikti pristatytų Prekių kokybės pažymėjimą / sertifikatą ir / ar kitus Prekių atitikimą techninei specifikacijai patvirtinančius dokumentus. Pirkėjui sutinkant, šie dokumentai, gali būti pateikiami elektroninėmis priemonėmis;
3.1.4. Apmokėti už Pirkėjo užsakytos Sutarties 3.4.3 papunktyje nurodytos Prekių kokybės kontrolės išlaidas, jeigu nustatomi Prekių neatitikimai techninei specifikacijai arba kitokie Prekių kokybės trūkumai;
3.1.5. PVM sąskaitą faktūrą pateikti naudodamasis informacinės sistemos „SABIS“ priemonėmis, kaip numatyta Lietuvos Respublikos viešųjų pirkimų įstatymo 22 str. 3 d. Tiekėjui nepateikus el. sąskaitos faktūros informacinės sistemos „SABIS“ priemonėmis, Pirkėjas turi teisę nevykdyti mokėjimo. PVM sąskaitoje faktūroje turi būti nurodyta pristatytų Prekių pavadinimai, kiekiai, įkainiai, Sutarties data ir numeris;
3.1.6. Pirkėjui pareikalavus, sumokėti 0,02 procento dydžio delspinigius nuo laiku nepristatytų Prekių kainos be PVM už kiekvieną uždelstą kalendorinę dieną, kai vėluojama Sutarties 3.1.1 papunktyje nustatytais terminais pristatyti Prekes. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus;
3.1.7. Gavus Pirkėjo surašytą nekokybiškų ar neatitinkančių Sutarties 1 priede nurodytų techninei specifikacijai Prekių aktą, ne vėliau kaip per 1 (vieną) darbo dieną nekokybiškas ar neatitinkančias techninei specifikacijai Prekes pakeisti kokybiškomis tos pačios rūšies Prekėmis ir savo lėšomis pristatyti Pirkėjui;
3.1.8. Ne vėliau kaip per 1 (vieną) darbo dieną pristatyti trūkstamas Prekes, kai paaiškėja, kad perduotas Prekių kiekis yra mažesnis nei Pirkėjo pateiktas atskiras užsakymas;
[bookmark: _Hlk64979303]3.1.9. Jei per sutarties 3.1.7 ir 3.1.8 papunkčiuose nustatytą terminą nekokybiškos prekės nepakeičiamos kokybiškomis prekėmis ir/ar nepristatomos trūkstamos prekės, Pirkėjui pareikalavus sumokėti 10 proc. nuo nepristatytų (ar vėluojamų pristatyti), nekokybiškų ar neatitinkančių Sutarties 1 priede nurodytų techninei specifikacijai, Prekių kainos be PVM dydžio baudą, bet ne mažiau kaip 30 (trisdešimt) eurų;
3.1.10. Atlyginti Pirkėjo patirtus nuostolius per 30 (trisdešimt) kalendorinių dienų, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai Pirkėjui arba jeigu Pirkėjo nuostoliai atsiranda dėl Tiekėjo kaltės, jam nevykdant arba netinkamai vykdant Sutartį;
3.1.11. Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, Tiekėjas Pirkėjui įsipareigoja, kad pirkimo sutartį vykdys tik tokią teisę turintys asmenys.
3.1.12. Jeigu Prekės supakuojamos į antrinę pakuotę, pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos. Tiekėjas kartu su Prekėmis turi pateikti dokumentus, įrodančius, kad pakuotės yra perdirbamos ir (ar) homogeniškos ir (ar) atitinkamai paženklintos. Už Sutarties vykdymą atsakingas Pirkėjo atstovas, nurodytas šios Sutarties 8.5 papunktyje, patikrina Tiekėjo pateiktus įrodymus dėl šiame punkte nustatytų reikalavimų laikymosi. Nustačius, kad Tiekėjas šiame punkte nustatytų reikalavimų nesilaiko, už Sutarties vykdymą atsakingas Pirkėjo atstovas turi teisę Prekių nepriimti ir laikyti, kad Prekės turi trūkumų, kuriuos Tiekėjas privalo ištaisyti, kitu atveju Tiekėjas įsipareigoja Pirkėjui sumokėti baudą – 2 (du) procentus nuo pristatytų Prekių vertės Eur be PVM, kurios supakuotos į antrinę pakuotę ir nepateikti šiame punkte nurodyti dokumentai.

3.2. Tiekėjas turi teisę :
3.2.1. Sutarties vykdymui pasitelkti:
3.2.1.1. subtiekėjus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu Tiekėjui nebuvo žinomi kiti subtiekėjai, Tiekėjas po Sutarties sudarymo įsipareigoja ne vėliau kaip iki Sutarties vykdymo pradžios Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas privalo informuoti Pirkėją apie minėtos informacijos pasikeitimus visu Sutarties vykdymo metu; 
3.2.1.2. savo pasiūlyme nurodytus subtiekėjus (ūkio subjektus), kuriais grindžiama Tiekėjo kvalifikacija; 
3.2.2. Subtiekėjo pasitelkimas nekeičia Tiekėjo atsakomybės dėl Sutarties vykdymo;
3.2.3. Gavęs Pirkėjo sutikimą, pakeisti subtiekėjus:
3.2.3.1. jeigu Sutarties vykdymo metu subtiekėjas nevykdo, netinkamai vykdo įsipareigojimus, nepajėgus vykdyti įsipareigojimų Tiekėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;
3.2.3.2. kai dėl objektyvių priežasčių (nutrūkus teisiniams santykiams su Tiekėju, subtiekėjui atsisakius atlikti įsipareigojimus ir kt.) nebegali atlikti visų ar dalies Sutartyje nurodytų įsipareigojimų;
3.2.4. Apie poreikį pakeisti subtiekėją Tiekėjas iš anksto raštu turi informuoti Pirkėją, nurodydamas subtiekėjų pakeitimo priežastis ir būsimus subtiekėjus. Pasitelkdamas ir vėliau keisdamas subtiekėjus Tiekėjas turi užtikrinti, kad subtiekėjai yra pajėgūs ir kompetentingi tinkamam jiems pavestų užduočių vykdymui. Subtiekėjų keitimas įforminamas Sutarties Šalių pasirašomu susitarimu, kuris tampa neatskiriama Sutarties dalimi. Jeigu keičiami, Tiekėjo pasiūlyme nurodyti subtiekėjai (ūkio subjektai), kuriais grindžiama Tiekėjo kvalifikacija, Tiekėjas privalo pateikti jų kvalifikaciją patvirtinančius dokumentus tai dienai, kai Tiekėjas kreipiasi į Pirkėją su prašymu juos pakeisti. Prieš duodamas sutikimą keisti Tiekėjo pasiūlyme nurodytus subtiekėjus (ūkio subjektus), kuriais grindžiama Tiekėjo kvalifikacija, Pirkėjas privalo patikrinti naujų, Tiekėjo pasiūlyme nenurodytų, subtiekėjų (ūkio subjektų), kuriais grindžiama Tiekėjo kvalifikacija, kvalifikacijos atitiktį;
3.2.5. Prieštarauti nepagrįstiems mokėjimams subtiekėjams, jei Pirkėjas naudojasi Sutarties 3.4.1 papunktyje įtvirtinta tiesioginio atsiskaitymo su subtiekėjais galimybe.
3.3. Pirkėjas įsipareigoja:
3.3.1. Priimti užsakytas ir pristatytas Prekes, prieš pasirašant Prekių perdavimą-priėmimą patvirtinantį dokumentą, jas patikrinti, bei per Sutarties 2.7 papunktyje nurodytą terminą apmokėti Tiekėjui už pristatytas kokybiškas Prekes, atitinkančias Sutarties 1 priede bei tokios rūšies ir tokio naudojimo laiko Prekėms įprastai keliamus reikalavimus pagal pateiktą PVM sąskaitą faktūrą, pervedant pinigus į Tiekėjo Šalių rekvizituose (Sutarties 10 dalis) nurodytą sąskaitą;
[bookmark: _Hlk38288981]3.3.2. Ne vėliau kaip per 2 (dvi) darbo dienas pasirašyti Prekių perdavimą-priėmimą patvirtinantį dokumentą arba atmesti Tiekėjo prašymą pasirašyti Prekių perdavimą–priėmimą patvirtinantį dokumentą, nurodydamas priimto sprendimo motyvus bei priemones, kurių Tiekėjas privalo imtis, kad Prekių perdavimą-priėmimą patvirtinantis dokumentas būtų pasirašytas. Prekių perdavimą-priėmimą patvirtinantis dokumentas pasirašomas 2 (dviem) vienodą teisinę galią turinčiais egzemplioriais;
3.3.3. Jei gavus Prekes paaiškėja, kad gautos Prekės neatitinka Prekių gamintojo kokybės standartų, nustatomi kitokie trūkumai arba Prekės neatitinka Sutarties 1 priede pateiktai techninei specifikacijai, per 2 (dvi) darbo dienas nuo trūkumų nustatymo dienos surašyti nekokybiškų Prekių aktą ir išsiųsti jį pasirašyti Tiekėjui. Negavus Tiekėjo pasirašyto nekokybiškų Prekių akto per 1 (vieną) darbo dieną arba Tiekėjui atsisakius jį pasirašyti, laikoma, kad Tiekėjas nevykdo savo sutartinių įsipareigojimų;
3.3.4. Tiekėjui pareikalavus, sumokėti 0,02 procento dydžio delspinigius nuo neapmokėtų Prekių kainos be PVM už kiekvieną uždelstą kalendorinę dieną, kai už Prekes nesumokama Sutarties 2.7 papunktyje numatyta tvarka. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus;
3.3.5. Suteikti informaciją ir / ar dokumentus, būtinus Sutarčiai vykdyti;
3.3.6. Laikyti Prekes jų pakuotėje nurodytomis sąlygomis;
3.3.7. Ne vėliau kaip per 3 darbo dienas nuo Sutarties 3.2.1 papunktyje nurodytos informacijos gavimo raštu, informuoti subtiekėjus apie tiesioginio atsiskaitymo galimybę, prašant subtiekėjų, norinčių pasinaudoti tokia galimybe, raštu pateikti prašymą Pirkėjui per 3 dienas;
3.4. Pirkėjas turi teisę: 
3.4.1. Tiesiogiai atsiskaityti su subtiekėjais. Tokio atsiskaitymo tvarka nustatoma trišalėje sutartyje, kurią sudaro Pirkėjas, Tiekėjas ir jo subtiekėjas;
3.4.2. Nustačius, kad Prekės neatitinka Prekių gamintojo kokybės standartų ir/ar nustatomi kitokie trūkumai ir/ar Prekės neatitinka Sutarties 1 priede pateiktai techninei specifikacijai, ir pateikus Tiekėjui nekokybiškų Prekių aktą, reikalauti Tiekėjo kad nekokybiškos prekės būtų pakeistos kokybiškomis Prekėmis;
3.4.3. Kilus įtarimui dėl Prekių atitikties techninėje specifikacijoje nurodytiems teisės aktų reikalavimams ir (ar) Prekių atitikties, deklaruojamos gamintojo etiketėje, vykdyti Prekių kokybės kontrolę, atliekant tyrimus (cheminius ir (ar) mikrobiologinius) akredituotoje tyrimų laboratorijoje; 
3.4.4. Įsigyti Prekes iš trečiųjų asmenų, kai Tiekėjas vėluoja pristatyti ar pakeisti nekokybiškas Prekes Sutartyje nustatytais terminais. Jei Prekės iš trečiųjų asmenų įsigyjamos brangiau – kainų skirtumas laikomas Pirkėjo nuostoliais, kuriuos privalo kompensuoti Tiekėjas;
3.4.5. Tiekėjui pritaikytos baudos, delspinigiais ir(ar) Pirkėjo patirti nuostoliais išieškomi iš Tiekėjo.

4. NENUGALIMA JĖGA (FORCE MAJEURE)

4.1. Atsiradus force majeure aplinkybėms, kurių negalima nei numatyti arba išvengti, nei kuriomis nors priemonėmis pašalinti, Šalys atleidžiamos nuo atsakomybės už Sutarties nevykdymą arba netinkamą vykdymą, laikantis Atleidimo nuo atsakomybės esant nenugalimos jėgos (force majeure) aplinkybėms taisyklių, patvirtintų Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ ir vadovaujantis Lietuvos Respublikos civilinio kodekso 6.212, 6.253 straipsnių nuostatomis bei Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“.
4.2. Šalis, prašanti atleisti nuo atsakomybės, sužinojusi apie force majeure aplinkybę bei jos poveikį įsipareigojimų vykdymui, kuo skubiau, bet ne vėliau kaip per 5 (penkias) darbo dienas, turi pranešti kitai Šaliai apie susidariusią situaciją. Būtina pranešti ir tuomet, kai išnyksta pagrindas nevykdyti įsipareigojimų. Pagrindas atleisti nuo atsakomybės atsiranda nuo kliūties atsiradimo momento arba, jeigu apie ją laiku pranešta, nuo pranešimo momento. 
4.3. Laiku nepranešusi įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų išvengta, atlyginimą.

5. GINČŲ SPRENDIMO TVARKA

5.1. Kilusius tarp Šalių ginčus dėl šios Sutarties vykdymo abi Šalys sprendžia derybų būdu.
5.2. Jei ginčo nepavyksta išspręsti derybomis per 30 (trisdešimt) kalendorinių dienų, jis sprendžiamas vadovaujantis Lietuvos Respublikos teisės aktų nustatyta tvarka teisme pagal Pirkėjo buveinės vietą.

6. PREKIŲ KOKYBĖ IR GARANTINIAI ĮSIPAREIGOJIMAI

6.1. Pagal šią Sutartį parduotų Prekių kokybė turi atitikti tuos kokybės reikalavimus, parametrus ir sąlygas, kurie nurodyti techniniuose dokumentuose ir kurie įprastai keliami tokios rūšies ir tokio naudojimo laiko Prekėms.
6.2. Perkamos Prekės turi atitikti Lietuvos Respublikos teisės aktų, reglamentuojančių pirkimo objekto sritį, reikalavimus.
6.3. Jei dėl nuo Tiekėjo nepriklausančių aplinkybių Tiekėjas negali pristatyti konkrečių Prekių, t. y. gamintojas nutraukia savo veiklą ar gamintojas nutraukė šių Prekių tiekimą ir dėl tokio įvykio Tiekėjas pateikia įrodantį gamintojo dokumentą, Tiekėjas turi teisę pristatyti kitas Prekes su sąlyga, kad jos atitiks Prekei keliamus reikalavimus pagal Sutarties 1 priede pateiktą techninę specifikaciją (ar bus geresnės) bei bus pristatomos tais pačiais įkainiais.
6.4. Prekių tinkamumo vartoti terminai turi atitikti nurodytus Sutarties 1 priede. Jei per Prekių tinkamumo vartoti terminą po Prekių perdavimo Pirkėjui dienos išryškėja Prekių trūkumų, kurie atsirado ne dėl to, kad Pirkėjas pažeidė Prekių naudojimo ir / ar laikymo taisykles, taikoma Sutarties 3.1.7. ir 3.3.3 papunkčiuose nustatyta tvarka. 

7. SUTARTIES NUTRAUKIMAS

7.1. Pirkėjas turi teisę vienašališkai nutraukti Sutartį, prieš 30 (trisdešimt) kalendorinių dienų raštu pranešęs apie tai Tiekėjui, jeigu:
7.1.1. tiekiamų Prekių kokybė neatitinka šioje Sutartyje nustatytų reikalavimų ir po raštiško Pirkėjo pranešimo/pretenzijos apie tai Tiekėjui, jis per Pirkėjo nurodytą terminą nepašalina trūkumų arba pašalina netinkamai;
7.1.2. Tiekėjas nevykdo arba netinkamai vykdo Sutartyje nurodytus įsipareigojimus ir po raštiško Pirkėjo pranešimo/pretenzijos apie tai Tiekėjui, jis per Pirkėjo nurodytą terminą nepašalina nurodytų trūkumų ir/ ar toliau nevykdo arba netinkamai vykdo sutartinius įsipareigojimus;
7.1.3. Tiekėjas sudaro subtiekimo sutartį be Pirkėjo sutikimo;
7.1.4. atsiranda Lietuvos Respublikos viešųjų pirkimų įstatymo 90 straipsnio 1 dalyje nustatyti pagrindai;
7.1.5. Tiekėjas pažeidžia esmines Sutarties sąlygas. Šalys susitaria esminėmis Sutarties sąlygomis laikyti Sutarties 7.1.1, 7.1.2, 7.1.3 papunkčiuose nurodytus pažeidimus, taip pat techninėje specifikacijoje nustatytus reikalavimus, Prekių pristatymo terminą, Prekių įkainius, nepriklausomai nuo to, ar šiais pagrindais Sutartis nutraukiama, ar ne. Ši nuostata neapriboja galimybės kitų Sutartyje, jos prieduose ir iš Sutarties esmės kylančių įsipareigojimų pažeidimus kvalifikuoti esminiais, vadovaujantis Lietuvos Respublikos civilinio kodekso 6.217 straipsnio 2 dalimi.
7.1.6.  kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai daro įtaką tinkamam Sutarties įvykdymui, išskyrus atvejus, kai dėl šių pasikeitimų keičiama Sutartis.
Jeigu Sutartis nutraukiama dėl esminio Sutarties pažeidimo arba priimtas Pirkėjo sprendimas, kad Tiekėjas Sutartyje nustatytą esminę Sutarties sąlygą vykdė su dideliais arba nuolatiniais trūkumais ir dėl to Pirkėjas pritaikė Sutartyje nustatytą sankciją arba priimtas teismo sprendimas, kuriuo tenkinamas Pirkėjo reikalavimas atlyginti nuostolius, patirtus dėl to, kad Tiekėjas Sutartyje nustatytą esminę Sutarties sąlygą vykdė su dideliais arba nuolatiniais trūkumais, Pirkėjas ne vėliau kaip per 10 (dešimt) dienų Centrinėje viešųjų pirkimų informacinėje sistemoje Viešųjų pirkimų tarnybos nustatyta tvarka skelbia informaciją apie Sutarties neįvykdžiusį ar netinkamai ją įvykdžiusį Tiekėją (Tiekėjų grupės atveju – visus grupės narius), taip pat apie ūkio subjektus, kurių pajėgumais rėmėsi Tiekėjas (jeigu buvo remtasi) ir kurie su Tiekėju prisiėmė solidarią atsakomybę už Sutarties įvykdymą pagal LR viešųjų pirkimų įstatymo 49 straipsnio 5 dalį, jeigu pažeidimas įvykdytas dėl tos Sutarties dalies, kuriai jie buvo pasitelkti.
Bus laikoma, kad Tiekėjas vykdė Sutartį su dideliais trūkumais: Tiekėjas nepristato Prekių per nurodytą terminą, per kurį buvo pritaikyta sutartyje numatyta sankcija už vėlavimą.
Bus laikoma, kad Tiekėjas vykdė Sutartį su nuolatiniais trūkumais: Tiekėjas daugiau nei vieną kartą vėluoja pristatyti Prekes – Tiekėjui buvo pritaikyta sutartyje numatyta sankcija.
7.2. Pirkėjas turi teisę vienašališkai nutraukti Sutartį, nesilaikydamas Sutarties 7.1 papunktyje nustatyto termino, kai:
7.2.1. Tiekėjas bankrutuoja (ar jam iškelta bankroto byla) arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
7.3. Sutartis gali būti nutraukta raštišku abiejų Šalių susitarimu.
7.4. Nutraukiant Sutartį, Pirkėjas, dalyvaujant Tiekėjui ar jo atstovams, inventorizuoja pristatytas Prekes ir parengia jų aprašą. Taip pat parengiama ataskaita apie Sutarties nutraukimo dieną esančią Tiekėjo skolą Pirkėjui ir Pirkėjo skolą Tiekėjui.
7.5. Jei Sutartis nutraukiama Pirkėjo iniciatyva dėl Tiekėjo kaltės, Pirkėjo patirti nuostoliai ar išlaidos išieškomi iš Tiekėjo.
7.6. Sutartį nutraukus dėl Tiekėjo kaltės, be jam priklausančio atlyginimo už pristatytas Prekes, Tiekėjas neturi teisės į kokių nors patirtų nuostolių ar žalos kompensaciją.

8. KITOS SUTARTIES SĄLYGOS

8.1. Sutartis įsigalioja nuo Sutarties pasirašymo dienos ir galioja iki kol bus išpirkta pirkimui skirta lėšų suma, nurodyta 2.2 papunktyje, bet ne ilgiau kaip 13 (trylika) mėnesių (12 (dvylika) mėnesių Prekių tiekimui ir 1 (vienas) mėnuo apmokėjimui už pristatytas Prekes).
8.2. Sutartis gali būti keičiama jos galiojimo laikotarpiu tik vadovaujantis Lietuvos Respublikos viešųjų pirkimų įstatymo 89 straipsnio nuostatomis. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.
8.3. Už Sutarties įsipareigojimų nevykdymą arba netinkamą vykdymą Sutarties Šalys atsako pagal Lietuvos Respublikoje galiojančius teisės aktus.
8.4. Sutarties Šalys įsipareigoja ne vėliau kaip per 5 (penkias) darbo dienas informuoti viena kitą apie Šalių rekvizitų, bankų atsiskaitomųjų sąskaitų numerių pasikeitimus. Šalis, neįvykdžiusi šio įsipareigojimo, negali reikšti pretenzijų, kad kita Šalis pažeidė Sutartį, jei kita Šalis atliko veiksmus pagal paskutinius jai žinomus kitos Šalies rekvizitus.
8.5. Pirkėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti  Prekių perdavimą-priėmimą patvirtinantį dokumentą_____________________________________, 
									(pareigos, vardas, pavardė)
tel.: ____________________, el. paštas: ________________________.
8.6. Tiekėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti  Prekių perdavimą-priėmimą patvirtinantį dokumentą_____________________________________, 
									(pareigos, vardas, pavardė)
tel.: ____________________, el. paštas: ________________________.
8.7. Pirkėjas paskiria asmenį, atsakingą už Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalį _________________________________, 
									(pareigos, vardas, pavardė)
tel.: ____________________, el. paštas: ________________________.
8.8. Jei Sutartis pasirašyta ne elektroniniu ir (ar) nemobiliu parašu laikoma, kad Sutartis sudaryta dviem egzemplioriais, turinčiais vienodą teisinę galią, po vieną kiekvienai Šaliai. Jei Sutartis sudaryta elektroniniu ir (ar) mobiliu parašu laikoma, kad Sutartis sudaryta Šalių atstovams pasirašius elektroniniu ir (ar) mobiliu parašu, taip Šalims pasiliekant po Šaliai skirtą Sutarties egzempliorių.  8.9. Vykdant šią Sutartį gauta informacija yra konfidenciali ir negali būti perduota tretiesiems asmenims be kurios nors iš Šalių raštiško sutikimo, išskyrus teisės aktų numatytus atvejus. Visi iš Pirkėjo gauti Sutarčiai vykdyti reikalingi dokumentai, Sutarties vykdymo pabaigoje grąžinami Pirkėjui.
8.10. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
8.11. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
8.12. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
8.13. Be šių Sutarties sąlygų, jai taikomos ir Lietuvos Respublikos teisės aktuose numatytos tokios rūšies sutarčių sąlygos.
9. SUTARTIES PRIEDAI

9.1. Sutarties priedai yra neatskiriama šios Sutarties dalis:
9.1.1. 1 priedas. Maisto produktų „Žuvis ir žuvies gaminiai“ techninė specifikacija, __ lapai;
9.1.2. 2 priedas. Prekių žiniaraštis, ___ lapai;
9.1.3. 3 priedas. Tiekėjo pasiūlymas, ___ lapai;

